Gabriel de Jesus Cuadra Holmann

Gabriel de Jesus Cuadra Holmann (født 12. november 1992) er en nicaraguansk handicapidrettsutøver, som konkurrerer i friidrett. Han konkurrerer i klassen T36, som er en av klasse for utøvere med cerebral parese. Hans fremste internasjonale meritt er bronse på 200 og 400 meter ved Parapanamerikanske leker 2015.

Bakgrunn 
Holmann har cerebral parese, og begynte med friidrett fordi hans søster drev med det.

Idrettskarriere 
2011
Holmann deltok ved Parapanamerikanske leker 2011 i Guadalajara, der han deltok på 200 og 400 meter, men han fikk ingen medaljer der. 

2012
Han deltok ved Paralympiske sommerleker 2012 i London der han var landets flaggbærer ved åpningsseremonien. Hans beste plassering ble 5.-plass på 800 meter i klassen T36, med tiden 2:15,99. På 200 og 400 meter kom han på 6.-plass.

2015
Ved Para-VM i friidrett 2015 kom han også på 5.-plass på 800 meter, og han kom på 10.-plass på 400 meter. På 200 meter ble han slått ut i innledningsheatet. Han vant sine første internasjonale medaljer ved Parapanamerikanske leker 2015 i Toronto, der han fikk bronse på 200 og 400 meter. Colombianske Marquez Moreno vant begge disse distansene. Holmann kom i tillegg på 4.-plass på 100 meter. 

2016
Ved Paralympiske sommerleker 2016 i Rio de Janeiro deltok han på 100, 400 og 800 meter. På 100 meter satte han personlig rekord med 12,91, og endte på 6.-plass. På 400 meter satte han også personlig rekord, med tiden 	58,50, og kom også der på 6.-plass. På 800 meter kom han på 5.-plass med 2:16,21. Også her var han landets flaggbærer ved åpningsseremonien.

Referanser

Eksterne lenker 
  Profil og resultater hos IPC
  Rio 2016 - Gabriel de Jesus Cuadra Holmann (arkivert)
  Toronto 2015 - Gabriel de Jesus Cuadra Holmann (arkivert)
  London 2012 - Gabriel De Jesus Cuadra Holman (arkivert)

Nicaraguanske handikappidrettsutøvere
Nicaraguanske friidrettsutøvere
Deltakere for Nicaragua under Paralympiske sommerleker 2016
Deltakere for Nicaragua under Paralympiske sommerleker 2012